Diari Oficial de la Generalitat Valenciana


Sumari del DOGV 1843, del 12-08-1992 (1992/825667)

ORDRE de 9 d'abril de 1992, de la Conselleria de Cultura, Educació i Ciència, per la qual convoca ajudes econòmiques per als centres docents privats concertats que imparteixen els ensenyaments de Pre-escolar i d'Educació General Bàsica en Valencià.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/09/(1)/dof/vci/html**

### Dades del document

Número de DOGV
:   1843

Data del DOGV
:   12-08-1992

Secció del DOGV
:   DISPOSICIONS GENERALS

Número del document
:   1992/825667


Data del document
:   09-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 9 d'abril de 1992, de la Conselleria de Cultura, Educació i Ciència, per la qual convoca ajudes econòmiques per als centres docents privats concertats que imparteixen els ensenyaments de Pre-escolar i d'Educació General Bàsica en valencià.  
L'Estatut d?Autonomia de la Comunitat Valenciana estableix en el títol primer l?oficialitat del valencià i del castellà, el dret de tothom a conèixer-los i usar-los, l?especial protecció i respecte a la recuperació del valencià, i la reserva de la llei per tal de fixar els criteris d'aplicació de la llengua pròpia en l'administració i en l?ensenyament.  
En execució del mandat estatutari, la Llei 4/1983, de 23 de novembre, de la Generalitat Valenciana, d'Us i Ensenyament del Valencià, fixa com a un dels objectius específics protegir la recuperació del valencià.  
A fi d'aplicar aquesta llei en l'àmbit de l'ensenyament no universitari, es dictà el Decret 79/1984, de 30 de juliol, del Consell de la Generalitat Valenciana, que atribueix a la Conselleria de Cultura, Educació i Ciència la competència per a promoure els plans d'escolarització en valencià, per mitjà dels diferents estaments de la comunitat educativa, adoptant, per a aconseguir-ho, les mesures administratives oportunes.  
En aquest punt, tot reconeixent i valorant l'actuació dels centres docents privats concertats que imparteixen Pre-escolar i Educació General Bàsica en valencià, es fa necessària la convocatòria d'un sistema d'ajudes econòmiques que faciliten el desenvolupament i la consolidació d'aquells centres privats concertats que ja imparteixen l?ensenyament en valencià.  
Per tot això, en virtut de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
La Conselleria de Cultura, Educació i Ciència, dins de les limitacions pressupostàries aprovades amb aquesta finalitat, concedirà ajudes destinades a aquells centres docents privats concertats que imparteixen Pre-escolar i Educació General Bàsica en valencià.  
Segon  
1. Les ajudes a què es refereix l'article anterior contribuiran al finançament parcial de les despeses derivades del fet d'impartir l?ensenyament en valencià en els centres que poden acollir-se al que disposa aquesta ordre.  
2. L'import global màxim que podrà assignar-se en concepte d'aquestes ajudes serà de 5.550.195 pessetes, a càrrec de la línia de subvenció 409/000/92, de la secció, el servei i el programa 056.74.928.24, d'ensenyaments bàsics, del present exercici econòmic.  
3. La quantitat que resulte adjudicada a cada centre, sumada als altres ingressos que aquest rebrà, no podrà ser superior a les despeses que hi realitze.  
Tercer  
Aprovar les bases per les quals es regeix aquesta convocatòria, que s'inclouen com a annex I a aquesta ordre.  
DISPOSICIONS ADDICIONALS  
Primera  
Delegue en el Director General de Centres i Promoció Educativa la facultat de concedir aquestes ajudes, i l'autoritze perquè dicte les resolucions necessàries per al desplegament i l?execució d'aquesta ordre,  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 9 d'abril de 1992.  
El Conseller de Cultura, Educació i Ciència,   
ANDREU LOPEZ i BLASCO  
ANNEX I  
Bases de la convocatòria  
Primera. Concepte de la subvenció  
Les ajudes s'atorgaran en concepte de subvenció per tal de contribuir parcialment al desenvolupament i la consolidació de l?ensenyament en valencià dels centres docents privats concertats que imparteixen els nivells de Pre-escolar i Educació General Bàsica en valencià.  
Segona. Sol·licitants  
1. Podran sol·licitar aquestes ajudes els titulars dels centres docents privats concertats de la Comunitat Valenciana que, a més d'impartir de fet l?educació Pre-escolar i l?Educació General Bàsica en valencià, tinguen la corresponent autorització administrativa del projecte educatiu d'ensenyament en valencià.  
2. No podran optar a l?obtenció de la subvenció a què fa esment aquesta convocatòria:  
a) Els centres que manquen d'autorització definitiva de funcionament.  
b) Els centres que manquen d'autorització administrativa del projecte educatiu de l?ensenyament en valencià, encara que tinguen autorització d'un pla específic d'extensió progressiva del valencià.  
c) Els centres que no hagen començat de fet l?ensenyament en valencià abans de l'1 d'octubre de 1991.  
d) Els destinataris d'ajudes de l?exercici anterior que no les hagen justificat com cal i no hagen renunciat ni retornat la part no justificada.  
e) Els centres que tinguen obert un expedient administratiu.  
f) Els centres que no hagen donat d'alta el professorat i la resta de treballadors de l'esmentat centre en la seguretat social.  
g) Els centres que no hagen complert les obligacions tributàries tal com disposa l'Ordre de 7 de gener de 1991 de la Conselleria d'Economia i Hisenda, DOGV número 1.477 de 05.02.91, i l'article 47, punt 7, del Decret Legislatiu de 26 de juny de 1991 (DOGV 1.588) i la resta de normativa concordant.  
Tercera. Formalització  
1. Les sol·licituds s'emplenaran amb el model que s'acompanya com a annex II a aquesta convocatòria, o bé seran recollides del servei territorial de Cultura i Educació corresponent. Us esmentades instàncies es podran presentar als serveis territorials, als centres d'informació de l?Oficina d'Informació, Iniciatives i Reclamacions de la Generalitat Valenciana, o per mitjà de qualsevol de les vies establertes en l'article 66 de la Llei de Procediment Administratiu.  
2. El termini per a la presentació de les sol·licituds serà de quinze dies hàbils comptadors des de l?endemà de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
Juntament a la sol·licitud s'hi adjuntarà la documentació següent:  
a) Fotocòpia de l'autorització administrativa del projecte educatiu de l?ensenyament en valencià.  
b) Còpia del pla del centre corresponent als cursos 90/91 i 91/92.  
c) Memòria en la qual conste:  
- Resum de l'avaluació del pla del centre dels tres cursos anteriors.  
- Nombre d'unitats o grups concertats i ratio professor/alumne.  
- Nombre de grups de Pre-escolar i EGB que imparteixen l'ensenyament d'acord amb el projecte educatiu de l?ensenyament en valencià, que hi siguen subvencionats al 100%.  
- Relació d'activitats i serveis complementaris que al seu dia foren autoritzats pel servei territorial de Cultura i Educació que suposen el foment de l?ensenyament en valencià, el cost desglossat per conceptes de cadascun d'aquests i, si s'escau, els ingressos, i també la còpia de la resolució del director territorial de Cultura i Educació corresponent, en què autoritze el cobrament als pares de les quantitats per la realització de les dites activitats.  
- Nombre de grups que imparteixen Pre-escolar i EGB en valencià, que no estiguen subvencionats per qualsevol altre mitjà al 100%; quantitats que rebran en el supòsit d'obtenir una subvenció inferior al 100%; i quantitats cobrades als pares.  
d) S'hi haurà d'aportar el número d'identificació fiscal, l?entitat bancària i la sucursal, el codi d'ambdues i el número de compte corrent a què es transferirà l?import de la subvenció.  
e) La relació de la plantilla de personal del centre, docent i no docent, s'acompanyarà de fotocòpies compulsades o confrontades de la titulació d'aquest i singularment, pel que fa al nivell de coneixements de valencià; del DNI; del nombre d'hores de classe que té assignades, i del número d'afiliació a la Seguretat Social.  
f) Justificant expedit per la tresoreria territorial de la Seguretat Social a què corresponga, que demostre que està al corrent en el pagament de les quotes de la seguretat social relacionades amb el professorat i la resta de personal.  
g) Els documents acreditatius d'haver complert les obligacions tributàries (Ordre de la Conselleria d'Economia i Hisenda de 07.01.91 i article 47, punt 7, del Decret Legislatiu de 26 de juny de 1991, publicat en el DOGV núm. 1.588 i la resta de la normativa concordant).  
h) Document en què conste el compromís del centre de sotmetre's a les actuacions de comprovació que efectuarà aquesta conselleria i a les de control financer que corresponen a la Intervenció General en relació amb l'ajuda concedida.  
i) Compromís del centre de coordinar-se amb la Conselleria de Cultura, Educació i Ciència quant a la planificació general que aquesta elabore.  
Cinquena. Tramitació per part dels serveis territorials de Cultura i Educació  
En el moment de la recepció de la instància i els documents, i davant la mancança de qualsevol d'aquests, el servei territorial corresponent els reclamarà de l'entitat sol·licitant per correu certificat i amb justificant de recepció, i concedirà un termini de deu dies per tal d'aportar les dades o els documents no inclosos en l'expedient. En cas que transcórrega el termini indicat sense que s'haja presentat la documentació exigida, es trametrà l'expedient, fent-hi constar aquesta incidència a la Direcció General de Centres i Promoció Educativa, on es procedirà a l'arxiu sense més tràmit. Una vegada es troben complets els expedients, la Inspecció Educativa emetrà un informe sobre els punts que s'esmenten tot seguit:  
- Dades del centre.  
- Nombre de grups de Pre-escolar i EGB que imparteixen l'ensenyament en valencià.  
- Nombre de grups que imparteixen Pre-escolar i EGB en valencià, que no hi siguen subvencionats per qualsevol altre mitjà al 100%; quantitats cobrades als pares.  
- Activitats extraescolars que suposen el foment de l?ensenyament en Valencià i la preceptiva autorització per a la percepció de quantitats per la realització d'aquestes.  
- Personal del centre i adequació de la titulació, pel que fa a l?ensenyament en valencià.  
- Altres dades d'interés.  
Una vegada s'hagen completat els expedients amb l?informe de la Inspecció Educativa, aquests seran tramesos a la Direcció General de Centres i Promoció Educativa per a la posterior tramitació. El termini d'enviament dels expedients no podrà excedir en cap cas d'un mes, comptador des de l?endemà a l?últim dia hàbil per a la presentació d'instàncies.  
Sisena. Proposta de resolució  
1. Es constitueix una comissió composta per:  
- el/la Cap del Servei de Centres Privats, que actuarà de president/a;  
- el/la Cap del Servei d'Ensenyament del Valencià;  
- unúm.a inspector/a educatiu designat/da pel Director General d'Ordenació i Innovació Educativa; i  
- el/la Cap de la Secció de Subvencions de la Direcció General de Centres i Promoció Educativa, que actuarà de secretari/a de la comissió.  
2. La comissió, una vegada rebuda la documentació dels serveis territorials i examinats els expedients, efectuarà la proposta d'adjudicació de quantitats, o la denegació d'aquesta, tenint en compte els criteris següents:  
a) Memòria presentada (valoració 0-0,5 punts).  
b) Titulació del professorat quant a coneixements de valencià, i nivell de coneixements de valencià del personal no docent (valoració 0-0,5 punts).  
c) Agrupament de l'alumnat i ratio persona responsable/alumne (valoració 0-0,5 punts).  
d) Activitats complementàries o extraescolars que es realitzen en valencià (valoració 0-0,5 punts).  
e) Nombre de grups subvencionats al 100% que imparteixen l'ensenyament en valencià (valoració 0-1 punt).  
f) Nombre de grups que imparteixen l?ensenyament bàsic en valencià, segons estiguen o no subvencionats per qualsevol altre mitjà inferior al 100% (índex corrector 0,5 a 10).  
Setena. Resolució  
Una vegada evacuada la proposta de la comissió sobre l'adjudicació de quantitats i la denegació de subvenció als centres que no complesquen els requisits disposats en l?Ordre de convocatòria, el Director General de Centres i Promoció Educativa, per delegació, i tenint en compte els criteris especificats en la base anterior, resoldrà.  
En tot cas, la denegació de la subvenció serà motivada i les raons es faran constar en la resolució d'adjudicació.  
En la dita resolució s'especificarà necessàriament el termini de què disposen els beneficiaris per a fer la justificació de la subvenció.  
La resolució a què fa referència aquesta base serà objecte de publicació en el Diari Oficial de la Generalitat Valenciana.  
Vuitena. Justificació de la subvenció  
Per tal de percebre la subvenció, el beneficiari haurà de justificar les despeses i la destinació d'aquesta davant la Direcció General de Centres i Promoció Educativa per un import igual o superior a l'ajuda aprovada.  
En la documentació que té com a finalitat justificar la subvenció s'inclourà inexcusablement la part corresponent al compliment de les obligacions tributàries i davant la seguretat social, sobretot, allò que s'hi referesca als treballadors del centre.  
Aquesta documentació s'adequarà únicament a les despeses derivades de la implantació del valencià en el centre, per la qual cosa el director emetrà el certificat corresponent. Així mateix, tots els documents seran originals, o bé fotocòpies compulsades i només seran vàlids per tal de poder justificar la subvenció, atés el caràcter de finançament parcial del funcionament del centre, els compresos entre les dates de l'1 de gener al 30 de juny de 1992.  
Novena. Revocació o disminució de la subvenció  
1) Tota alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per part d'altres administracions o ens públics o privats, podrà donar lloc a la modificació de la resolució concedida.  
L'import de les subvencions, mai no podrà ser d'una quantia que, aïlladament o conjunta amb subvencions o ajudes d'altres administracions públiques, o d'altres ens públics o privats, supere el cost de l'activitat que desenvoluparà el beneficiari.  
2) Hi correspondrà el reintegrament de les quantitats percebudes i l'exigència de l'interès de demora des del moment del pagament de la subvenció, en els casos següent:  
2.1. Incompliment de l'obligació de justificació.  
2.2. Obtenir la subvenció sense complir les condicions requerides.  
2.3. Incompliment de la finalitat per a la qual fou concedida la subvenció.  
2.4. Incompliment de les condicions imposades als beneficiaris amb motiu de la concessió de la subvenció.  
3) Igualment, en el supòsit previst en el paràgraf segon de l'apartat 1, quan la subvenció siga a càrrec de la Generalitat Valenciana, procedirà el reintegrament de la diferencia per excés obtinguda sobre el cost de l'activitat desenvolupada.  
Desena. Altres possibles subvencions  
El beneficiari comunicarà a la Conselleria de Cultura, Educació i Ciència (Direcció General de Centres i Promoció Educativa) l?obtenció de subvencions o ajudes per a la mateixa finalitat, provinents de qualssevol administracions o ens públics.  
Veure annex


Còpia Permalink ELI